Averagekidluke

**Lucas Kihlman**, taiteilijanimeltään **Averagekidluke** (tunnettu myös nimellä AKL), (s. 2. tammikuuta 2002) on yhdysvaltalais-suomalainen laulaja, lauluntekijä ja vaatesuunnittelija. 

Averagekidluken kappaleet ”Ghetto Love”, ”Rich Man”, ”Vitun Hyvin”, ”On/Off”, ”Trap Queen” sekä ensimmäisen Emma-ehdokkuuden tuonut yhteiskappale ''Samma gamla vanliga (Remix)'' ovat striimanneet moninkertaista platinaa. Averagekidluke oli Emma-gaalassa 2025 ehdolla viidessä eri kategoriassa hänen debyyttialbuminsa *YUNO* ja platinaa striimanneen ”Diva”-kappaleen myötä. Hänen toinen ja tuorein albumi *DENIM* syntyi alle viikossa yleisön edessä, Stockmannin näyteikkunasta striiimatussa suorassa lähetyksessä. Julkaisupäivänään albumin kaikki kappaleet ylsivät Spotifyn Top 10 -listalle. Vain Cheek ja JVG ovat saavuttaneet tämän aiemmin.

Averagekidluke teki vuonna 2022 kansainvälisen sopimuksen Parlophone UK:n kanssa.

## Nuoruus
Lucas Kihlman syntyi 2. tammikuuta 2002. Hänellä on suomenruotsalainen isä, yhdysvaltalainen äiti, sekä kolme vuotta vanhempi isosisko . Lucas on kolmikielinen ja puhuu kotonaan englantia ja ruotsia, mutta laajemmissa piireissä myös suomea . Hänelle luonnollisin kieli kirjoittaa musiikkia ja laulaa on englanti . Hän oppi suomen kielen pelatessaan nuorena koripalloa .

Lucas harrasti koripalloa koko peruskoulun ajan, kunnes musiikinteko vei mennessään. Harrastuksen hän aloitti Torpan Pojissa, ja menestyi sittemmin Sykkissä. Kihlman valmistui ylioppilaaksi vuonna 2021 ruotsinkielisestä Tölö gymnasiumista.

## Ura
### Ennen uraa
Haastatteluissa kertomansa mukaan Kihlman kiinnostui musiikista kuunnellessaan artisteja kuten Michael Jackson, Akon ja 50 Cent . Musiikinteon hän aloitti harrastuksena yhdessä ystäviensä kanssa noin 15-vuotiaana, jolloin aiempi koripalloharrastus jäi taka-alalle ja NBA-haaveet kääntyivät luovan alan puolelle .

Vuonna 2017 hän loi vaatebrädin Average, jota hän markkinoi Instagramin kautta kaveripiirissään, ja josta hän myös löysi tulevan taiteilijanimensä Averagekidluke. ”Average”-sanan hän keksi ottaa käyttöönsä seitsemännellä tai kahdeksannella luokalla viestitellessään äitinsä kanssa todistuksensa keskiarvosta () .

Warner Music Finlandin lahjakkuuksia etsivä A&R löysi Averagekidluken Soundcloudista hänen ollessaan lukion ensimmäisellä vuosikurssilla. Yhdeksännellä luokalla Averagekidluke oli julkaissut ystäviensä kanssa tekemiään biisejä ja musiikkivideoita Soundcloudiin ja YouTubeen (*GTA* ja *3-piece*), minkä kautta tietoisuus hänestä oli levinnyt. Warner päätti tarjota sekä Averagekidlukelle että hänen rap-artistiystävälleen Yadille ja tuottajaystävälleen Wille Mannilalle mahdollisuutta käyttää yhtä studiotaan iltaisin, kun sitä ei muuten käytetty. Näin nuoret artistit voisivat kehittää soundejaan ammattimaisemmassa ympäristössä. Siellä Averagekidluke myös tapasi myöhemmin 2021 julkaistujen biisiensä tuottajan, Kim Mannilan (Wille Mannilan veli), joka on tuottanut musiikkia useille muille suomalaisille artisteille.

### Uran alku
Koronapandemian intensiivisin aika vuosina 2020–2021 oli haastavaa aikaa koko Suomen musiikkialalle, mutta Averagekidlukea se auttoi keskittymään täysipainoisesti lukion etäopiskeluihin sekä musiikin tekoon studiolla . Demokirjastoon kertyi suuri määrä kappaleita, joiden kautta Averagekidluke haki omaa tyyliään. Vuonna 2020 hän julkaisi Soundcloudissa kappaleen *For No Reason*, joka vakuutti Warner Music Finlandin ja Monsp Recordsin niin, että nämä tekivät hänen kanssaan artistisopimuksen. ”For No Reason” julkaistiin sen jälkeen myös Spotifyssa tammikuussa 2021, ja se nimettiin heti ”Viikon tehobiisiksi” YleX:n *Uuden Musiikin X* -ohjelmassa. Helmikuussa 2021 Averagekidluke julkaisi ensimmäisen täysin levyhtiön kanssa tehdyn singlen ”On god” musiikkivideoineen. Samana vuonna hän julkaisi myös singlet ”Promised Neverland” ja ”Wrote a Song”. 

Yhteisen tuottajan ansiosta Averagekidluke tutustui rap-kaksikko Överiin, jonka kanssa hän teki kappaleen ”Milanost Pariisiin”. Hän pääsi tekemään yhteistyötä myös menestyneiden tuottajien, kuten Evertimen ja MVAbeatsin kanssa, jotka ovat tuottaneet kappaleita esimerkiksi Lil Teccalle, Young Thugille ja DaBabylle.

Melodisen rap-soundinsa ansiosta Averagekidluke teki pikaisesti vaikutuksen kansainvälisesti ja alkoi työskentelemään musiikkituottajien kanssa myös Ruotsissa. Ruotsiin lähetettyjen demojen kautta aukesivat myös mahdollisuudet yhteistyölle ruotsalaisten artistien kanssa. Megahitin Ruotsissa tehnyt A36 huomasi Averagekidluken ystävänsä Yadin demojen kautta, joilla AKL oli tehnyt featejä. Hän pyysi Averagekidluken mukaan tekemään hitistään remix-version Suomen markkinoille. Mukaan pyydettin hänen lisäkseen myös ibe ja Cledos. ”Samma gamla vanliga (Remix)” julkaistiin syyskuussa 2021. Kappale nousi ensimmäiselle sijalle Suomen virallisella singlelistalla ja pysyi ensimmäisellä sijalla 13 perättäistä viikkoa. Kappale myi platinaa 2021, tuplaplatinaa alkuvuodesta 2022 ja triplaplatinaa loppuvuodesta 2022. Kappale oli ehdolla vuoden biisiksi vuoden 2022 Emma-gaalassa, jossa se myös esitettiin livenä Helsingin jäähallilla 6. toukokuuta 2022. 

Helmikuussa 2022 YleX listasi Averagekidluken 4. sijalle ”Vuoden Läpimurto” -listalleen.

### Laulunkirjoitus ja vierailuyhteistyöt
Averagekidluke tekee yhteistyötä muiden artistien kanssa. Hän vierailee Abreun, Ahdin, Isac Elliotin, williamin, LEWIn, Överin, Aresin, Costin sekä Yadin kappaleilla, ja hänen omilla single-julkaisuillaan vierailevat mm. Turisti, ibe, william, KERZA, SHRTY, yhdysvaltalainen laulaja-kirjoittaja Landon Cube, alankomaalainen tuottaja-dj Puri ja kanadalainen rap-artisti Boslen. Puhtaasti laulunkirjoittajana hän on tullut kansainvälisesti tunnetuksi mm. kappaleiden *23* (CHELJI, 2022), *Options* (Internet Money ft. 24kGoldn, 2021), *Take (Amazon Original)* ja *liar* (iann dior, 2022 ja 2023), *Burn Out* (Richard Fairlie, 2022) ja *keegi teine* (Karl Killing ft. kaw, 2022) myötä. Kihlman on kirjoittanut musiikkia viimeksi norjalaiselle yhtyeelle Roc Boyz, lauluilla *Cocaina* (julkaistu 5.4.2024) sekä *2 Blå* (julkaistu 2025).

Sosiaalisen median läsnäolollakin oli osuutensa, sillä Instagramissa sattumalta kuullun rap-osuuden myötä Averagekidluke huomattiin myös Ruotsissa, minkä seurauksena hänet kutsuttiin Tukholmaan kirjoittamaan musiikkia hittejä tehtailevan tuottaja-laulunkirjoittajayhteisön kanssa. Ruotsalaisten ”1KEEA”-taustavoimien kanssa AKL julkaisi singlen ”Gone” toukokuussa 2022. Yhdessä ruotsalaisen tuottajayhteisön kanssa AKL alkoi myös kirjoittamaan musiikkia muille artisteille ja laajentamaan musiikillista tyylivalikoimaansa oman artistiprojektinsa ulkopuolelle. Yhtiön kanssa hän päätyi nopeasti kirjoittamaan kappaleita kansainvälisille artisteille pitchattavaksi. Useampi demo lähetettiin mm. amerikkalaiselle levyhtiöille Internet Money Recordsille, joista yksi kappale nimeltä ”Options” (feat 24kGoldn) julkaistiin helmikuussa 2022, ja jota on striimattu miljoonia kertoja. Marraskuussa 2022 puolestaan Amazon Musicissa julkaistiin *Take (Amazon Original)* artistin iann dior esittämänä. Lisäksi hän on työskennellyt lukuisien huipputuottajien, kuten Nick Miran (Juice WRLD), Haanin (The Kid LAROI), Young Chencsin (Central Cee) ja Wallis Worldin kanssa (Drake, Jack Harlow). 

AKL:n työstä kiinnostuttiin ruotsalaisyhteistyön myötä myös Britanniassa, ja samana vuonna hän myös teki kustannussopimuksen Warner/Chappell UK:n sekä Phil Christien, Elias Christidiksen & Shani Gonzalesen pyörittämän Manifest Musicin kanssa. Kiireisen keikkakesän aikana 2022 AKL matkusti siksi myös tiiviitsti Helsingin, Tukholman, Amsterdamin, Las Vegasin ja Lontoon välillä verkostoitumassa ja tekemässä uutta musiikkia. Co-writing-projektina syntyi brittiläisartisti CHELJIlle debyyttisingle ”23”, jota oli striimattu loppuvuoteen 2022 mennessä yli 2 miljoonaa kertaa. Suomalaisia yhteistyöprojekteja ei kuitenkaan unohdettu, ja vuoden 2022 aikana julkaistiin vierailut kappaleilla *Uptown Baby* (LEWI, Averagekidluke, Xavier Weeks, Ares) ja *Paholainen (querido)* (Abreu feat. Averagekidluke). Lisäksi AKL esitti toistaiseksi vain Soundcloudissa julkaistun kappaleen *anxious* suomalaisessa YouTube musiikki-ohjelmasarjassa OFF THE BOOTH (OTB), uuden sarjan avausjaksossa.

### Kansainvälistyminen
Marraskuussa 2022 levy-yhtiöt Warner Finland ja samaan konsortioon kuuluva Parlophone UK pääsivät yhteiseen sopimukseen Averagekidluken musiikin kansainvälisestä levityksestä ja markkinoinnista. Marraskuussa 2022 Averagekidluke julkaisi pitkän tauon jälkeen singlen ”No Good 4 U”. Kappale on nauhoitettu ja tuotettu Lontoossa, ja sen tuottajana on DetoNate, joka on työskennellyt aiemmin muun muassa Labrinthin ja Noah Cyrusin kanssa. Musiikkivideo julkaistiin samana päivänä, ja sen on kuvannut Lontoossa brittiläinen artisti CHELJI. Maaliskuussa 2023 julkaisuvuorossa oli single ”Fuck the World”, jossa mukana virailijana on kanadalainen artisti Boslen, joka oli ehdolla Vuoden rap-albumi -kategoriassa Juno Awards 2023 -palkintogaalassa (Kanadan vastine Grammy-gaalalle). Kapple on kirjoitettu ja äänitetty Tukholmassa yhteisen tuottajaystävän Ginon yhteensaattamana. Samalla kuvattiin myös Niko Hirvimäen tekemä musiikkivideo. Huhtikuussa 2023 Averagekidluke julkaisi singlen *Angel of the Streets*. Samana päivänä julkaistiin myös Kihlmanin osin kirjoittama ja iann diorin esittämä laulu *liar* albumilta *leave me where you found me*. Averagekidluke herätti myös Spotifyn kiinnostuksen, jonka takia hänet kutsuttiin Tukholman studiolle yhdessä yhdysvaltalaisen laulaja-kirjoittaja Landon Cuben ja alankomaalaisen tuottaja-dj Purin kanssa tekemään musiikkia. Yhteistyöstä syntyivät Spotify-singlet *Good time* ja *Ignorant*. 

### 2023–2024: YUNO ja läpimurto Suomessa
Averagekidluken ensimmäinen suomenkielinen single *Ghetto Love*, jossa vierailee suomalainen laulaja Ibe, julkaistiin lokakuussa 2023. Miljoonia striimannut ja listaykköseksi mennyt single voidaan nähdä AKL:n varsinaisena läpimurtona Suomessa joka toi hänet suurten massojen tietoisuuteen. Biisi nousi Tiktok-ilmiöksi jo ennen sen julkaisua, mysteerisen Yuno77 -tilin alullepanemana, jonka takana oli Kihlmanin nerokas markkinointistrategia . Seuraava single *Rich Man* julkaistiin joulukuussa 2023. Kappaleella vierailee suomalainen artisti Turisti. Huhtikuussa 2024 Averagekidluke julkaisi kolmannen suomenkielisen singlensä, ”Sunkaa aina”. Kesäkuussa 2024 Averagekidluke julkaisi uuden singlen ”Älä Lopeta”, jossa on mukana rap-artisti SHRTY. Heinäkuussa Averagekidluke julkaisi singlen ”Rauhaa”, jossa vierailevat suomalaiset räppärit Kerza ja william. Elokuussa 2024 Averagekidluke ja Turisti julkaisivat singlen ”Vitun hyvin”, joka kesäkuussa 2025 on jo ehtinyt striimata tripla-platinaa. Kyseinen laulu esitettiin myöhemmin syksyllä myös livenä tv-ohjelmassa *[[Tanssii tähtien kanssa]]* jossa artisti Isaac Sene tanssi laulun tahdissa suorassa lähetyksessä.

Elokuussa 2024 Averagekidluke julkaisi debyyttialbuminsa *YUNO*, joka nousi julkaisuviikolla albumilistan toiseksi  jonka jälkeen se otti albumilistan kärkipaikan seuraavat 2 viikkoa. Albumin julkaisun jälkeen Averagekidluke pysytteli Suomen Spotifyn kuunnelluimpana artistina useita viikkoja. Seuraavan albumin julkaisuun (13.6.2025) mennessä *YUNO* oli pysytellyt albumilistalla 41 peräkkäistä viikkoa, alimmillaan sijalla 11. Loppuvuodesta Averagekidluke sekä albumi *YUNO* keräsi peräti 5 Emma-ehdokkuutta, jonka lisäksi Averagekidluke palkittiin SuomiRäp Radion gaalassa "Vuoden Räp", Vuoden Tulokas" ja "Vuoden Albumi" -kategorioissa. Vuoden 2024 päätteeksi Averagekidluke julkaisi vielä singlen ”Diva”, joka oli hänen ja Wille Mannilan ensimmäinen vain kahdestaan tuottama single (ilman featteja) joka nousi listaykköseksi. Singleä on striimattu yli tupla-platinan verran, ja myös tämä laulu esitettiin livenä televisiossa Emma- sekä Radio-gaaloissa 2025.

### 2025: DENIM tekee suomalaista rap- ja musiikkihistoriaa
Talvi ja kevät 2025 olivat Averagekidlukelle keikkatäyteisiä *YUNO*-albumin menestyksen siivittämänä. Ensin artisti kiersi kuukauden mittaisella *Vitun Leija* -kiertueella, joka oli Bakan järjestämä yhteiskiertue yhdessä Turistin, Davyn ja Alina Burnet’n kanssa. Tätä seurasi koko Suomen kattava ja kevään mittainen *YUNO*-kiertue. Kiertueiden välissä Averagekidluke ehti julkaista singlen *Mitä meist jää* (28. helmikuuta 2025), johon kuvattiin myös musiikkivideo. Lisäksi hän esiintyi Emma-gaalassa osana Vuoden Tulokas -medleyä kappaleellaan ”Diva”. Kesä puolestaan täyttyi festarikesän keikoista, joihin lukeutui niin kaikki isoimmat ja perinteisimmät festarit kuten Ruisrock, Ilosaarirock, Blockfest, Big Day Festival ja Qstock, kuin pienemmätkin festarit ja konserttisarjat kuten Nordis Live.

Kesäkuun 13. päivänä 2025 Averagekidluke julkaisi uuden albuminsa *DENIM*, jonka valmistuminen tapahtui poikkeuksellisella tavalla: artisti muunsi Stockmannin kulmalla sijaitsevan näyteikkunan ulospäin näkyväksi ja kuuluvaksi studioksi, jossa hän tuottajansa Wille Mannilan kanssa oleskeli viiden päivän ajan työstäen musiikkia. Heidän lisäkseen kulmassa piipahti mm. vaatesuunnittelijoita, kuvaajia, some-vaikuttajia, faneja, mediatoimittajia, ja parturi. Paikalla nähtiin viikon aikana lukuisia yllätysvierailjoita, kuten *Mirella, Elastinen, Korelon* ja *Edicti*. Albumin feateissa kuullaan ibe, Isac Elliot, Sexmane, Jore & Zpoppa sekä Ares. Kappaleelle ”Hell yeah” kuvattiin myös musiikkivideo ympäri tavarataloa. Työskentelyä saattoi seurata ikkunan ulkopuolelta tai Averagekidluken YouTube-striimin kautta. Kulman tapahtumat keräsivät miljoonia näyttökertoja sosiaalisessa mediassa, runsaasti medianäkyvyyttä sekä suuren määrän uteliaita seuraajia ikkunan taakse.

Uusi albumi teki heti julkaisupäivänään suomalaista musiikkihistoriaa kun sen kaikki kappaleet päätyivät Suomen Spotify Top 10 -listalle — tähän ovat aiemmin yltäneet vain Cheek ja JVG. Albumi keräsi julkaisupäivänään yli miljoona Spotify-striimiä, mikä on joidenkin lähteiden mukaan kaikkien aikojen toiseksi suurin päiväkohtainen striimimäärä suomalaiselle albumille, heti Mirellan vuoden 2024 julkaiseman *Kunpa oisin kertonut* -albumin jälkeen. Erikoista albumissa ja sen alle viikon pituisessa julkaisu- ja markkinointiaikataulussa oli myös se, ettei siltä lohkaistu yhtäkään singleä mutta se keräsi silti noin 4,5 miljoonaa striimiä ensimmäisellä viikollaan ja sijoittui Spotifyn Top Albums Global Debut -listalla sijalle 9. Albumin menestyksen myötä Averagekidluke nousi taas kerran Suomen kuunnelluimmaksi artistiksi.

*Denim* nousi julkaisuviikolla heti Suomen albumilistan ensimmäiselle sijalle, jonka jälkeen se pysytteli albumilistan kärkipaikalla seuraavat 9 viikkoa katkeamattomasti, kunnes Katri Helenan kokoelmaalbumi jäähyväiskonserttiviikolla katkaisi putken viikoksi. Albumi teki suomalaista musiikkihistoriaa, sillä vastaavaa putkea albumilistan kärkipaikalla, heti ensimmäisestä julkaisuviikosta laskien, ei Musiikintuottajien 30-vuotisista listatilastoista löydy. Albumi teki myös suomalaista rapmusiikkihistoriaa, sillä se on yhteensä 13 viikkoa listaykkösenä pysytelleenä, kaikkien aikojen pisimään Suomen albumilistan ykkössijaa pidätellyt suomalainen rapalbumi. Pidempään listaykkösenä löytyvät vain toisia musiikkilajeja edustavat albumit; Jenni Vartiainen (Seili, 15 viikkoa), Anssi Kela (Nummela, 16 viikkoa) sekä BEHM (Draaman kaari viehättää, 20 viikkoa).

Albumi *DENIM* ja Averagekidluke palkittiin SuomiRäp Radion Itsenäisyyspäiväjuhlassa 6.12.2025 Vuoden Albumi- ja Vuoden Artisti- palkinnoilla, perustueen valtakunnalliseen yleisöäänestykseen. Averagekidluke keräsi lisäksi neljä (4) vuoden 2025 Emma -ehdokkuutta. Averagekidluke nousi myös Suomen 3. kuunnelluimmaksi artistiksi Spotifyssa vuonna 2025. Vuoden päätti kaksi singleä, ”Make up your mind” (yhdessä Mirellan kanssa) ja ”Alcoholic”. Molemmat singlet debytoivat Suomen virallisen singlelistalla sijalla 1.

## Diskografia
### Studioalbumit

### Singlet

### Vierailijana

## Palkinnot ja ehdokkuudet

## Lähteet